《清明风雪小酌庄舍示黎才翁》
宋代·胡寅

月压梨花坠，风扶柳絮新。
故园寒食路，回首踏青人。
万窍方号籁，千山忽涌银。
拥衾听窈眇，举盏寄经纶。
浩荡寰中意，逍遥物外身。
赓歌咸当律，谑浪亦淘真。
又理沙边棹，将浮雪后春。
兰亭非达者，空叹迹成陈。

作者简介：胡寅（公元1098年～公元1156年），字明仲，学者称致堂先生，宋建州崇安（今福建武夷山市）人，后迁居衡阳。胡安国弟胡淳子，奉母命抚为己子，居长。秦桧当国，乞致仕，归衡州。因讥讪朝政，桧将其安置新州。桧死，复官。与弟胡宏一起倡导理学，继起文定，一代宗师，对湖湘学派的发展，起了巨大作用。著作还有《论语详说》、《读史管见》、《斐然集》等。